**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-3231/20

Bosanska Krupa, 06.07.2020.godine

 Na osnovu člana 70.stav (4) i (6), a u vezi člana 69. stav (2) tačka e) Zakona o javnim nabavkama („Službeni glasnik BiH“, broj: 39/14), postupajući po konkurentskom zahtjevu za nabavku radova s namjerom provođenja e-aukcije- Radovi-nepredviđene i hitne intervencije na putevima, općina Bosanska Krupa, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o poništenju postupka nabavke**

**Član 1.**

Shodno članu 69. stav (2) tačka e) Zakona o javnim nabavkama poništava se postupak javne nabavke- Radovi-nepredviđene i hitne intervencije na putevima, općina Bosanska Krupa, broj obavještenja 1272-7-3-25-3-20/20, jer je cijena jedine prihvatljive ponuda znatno veća od osiguranih sredstava za predmetnu nabavku, shodno članu 69. stav (2) tačka e) Zakona o javnim nabavkama.

 **Član 2.**

 Ova Odluka će se objaviti na internet stranici ugovornog organa istovremeno sa upućivanjem odluke ponuđaču koji je učestvovao u postupku javne nabavke.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3231/20 od 18.05.2020. godine. Predmetna nabavka - Radovi-nepredviđene i hitne intervencije na putevima, općina Bosanska Krupa, pokrenuta je putem konkurentskog zahtjeva za dostavu ponuda s namjerom provođenja e-aukcije. Obavještenje o nabavci broj: 1272-7-3-68-3-50/20 od 19.05.2020.-objavljeno na portalu JN (TD preuzelo ukupno 8 ponuđača), je objavljeno na portalu javnih nabavki i Općinskoj web stranici dana 19.05.2020. godine. Po objavljenom obavještenju predviđen je rok za prijem ponuda 28.05.2020. godine do 14,00 sati.

Do označenog roka za prijem ponuda na protokol Ugovornog organa pristigle su dvije ponude , a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude :

1. **S.R.D. „EURO-KOP“ Voloder, Bosanska Otoka,** broj protokola: 07-11-5-3231-2/20 dana 28.5.2020. godina u 9:30 sati,
2. **d.o.o. „I-KOMIĆ“ Bos.Krupa,** broj protokola: 07-11-5-3231-3/20 dana 28.5.2020. godina u 12:30 sati

Komisija za provođenje postupka javne nabavke je u skladu sa tenderskom dokumentacijom dana 28.05.2020. godine u 14,15 sati izvršila javno otvaranje ponuda i na zapisnik konstatovala:

1. **Ponuđač S.R.D. „EURO-KOP“ Voloder, Bosanska Otoka,** dostavljena ponuda uredno zapakovana i bez vidnih oštećenja, ponudio je:

cijena ponude: **8.146,00** **KM bez PDV**,

iznos PDV: **1.384,82 KM**

ukupna cijena ponude: **9.530,82** **KM sa PDV- om,**

Nema popusta

1. **Ponuđač d.o.o. „I-KOMIĆ“ Bos.Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **9.346,40** **KM bez PDV**,

iznos PDV: **1.588,89 KM**

ukupna cijena ponude: **10.935,29 KM sa PDV- om**

Nema popusta

Komisija za provođenje postupka javne nabavke je izvršila evaluaciju dostvaljenih ponuda i dostavljene dokumentacije uz ponude, te je utvrdila slijedeće :

Prilikom pregleda ponude ponuđača S.R.D. „EURO-KOP“ Voloder, Bosanska Otoka Komisija je konstatovala da je ista potpuna, kao i da računskih grešaka nije bilo. Komisija je uvidjela da ponuda ponuđača S.R.D. „EURO-KOP“ Voloder, Bosanska Otoka nije numerisana iako je to traženo tačkom 5.2 tenderske dokumentacije, te ista ponudu dostavlja ugovornom organu na odlučivanje po prednjoj ponudi.

Ugovorni organ je uvidom u ponudu S.R.D. „EURO-KOP“ Voloder utvrdio da ponuda nije numerisana, a tačkom 5.2 tenderske dokumentacije je je navedeno“Sve strane ponude moraju biti numerisane na način da je vidljiv redni broj stranice ili lista. Navedeni ponuđač nije postupio u skladu sa tenderskom dokumentacijom, pa njegova ponuda nije potpuna i ne ispunjava zahtjeve iz tenderske dokumentacije, pa je ista shodno članu 68. Stav (4) tačka i) odbačena odlukom o odbacivanju ponude broj 07-11-5-3231/20 od 19.06.2020. godine. Tenderska dokumentacija je sačinjena u skladu sa Zakonom o javnim nabavkama BiH član 58. Stav (2) i podzakonskim aktima tj. članom 8. Stav (6) Uputstva za pripremu modela tenderske dokumentacije i ponuda.

Komisija je konstatovala da je ponuda ponuđača d.o.o. „I-KOMIĆ“ d.o.o. Bosanska Otokapotpuna, ispravna u formalno-pravnom smislu, kao i da računskih grešaka nije bilo.

Procjenjena vrijednost predmetne nabavke radova-nepredviđene i hitne intervencije na putevima, Općina Bosanska Krupa iznosi 8.195,80 KM bez PDV-a, odnosno 9.589,09 KM sa PDV-om.

S obzirom da je u ovom postupku predviđeno provođenje e-aukcije, ista neće provoditi, jer je zaprimljena samo jedna *prihvatljiva* ponuda, a shodno članu 3. stav (3) Pravilnika o načinu korištenja e-aukcije.

S obzirom da je cijena jedine prihvatljive ponude d.o.o. „I-KOMIĆ“ d.o.o. Bosanska Otoka veća od osiguranih sredstava za predmetnu nabavku, odnosno za iznos od 1.346,20 KM sa PDV-om, Ugovorni organ poništava postupak javne nabavke .

Uzimajući u obzir da je ugovorni organ obavezan poništiti postupak javne nabavke u slučaju da su cijene svih prihvatljivih ponuda znatno veće od osiguranih sredstava za predmetnu nabavku, odlučeno je kao u dispozitivu, shodno članu 69. stav (2) tačka e) Zakona o javnim nabavkama.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **OPĆINSKI NAČELNIK**

Dostavljeno:

1. Doo „I-KOMIĆ“ Bos. Krupa Armin Halitović, dipl. ecc
2. SRD „EURO-KOP“. Bosanska Krupa
3. Web stranica općine
4. U spis
5. a/a